Saxo Grammaticus

Saxo Grammaticus (* üm 1140; † üm 1220) weer en däänschen Schriever un Karkenmann. Saxo schreev mit siene Gesta Danorum op latiensch en Wark över de Historie vun Däänmark. Vun wegen dat temlich gode Latien, dat in’t hoge Middelöller roor weer, kreeg he den Binaam „Grammaticus“. He arbeid wohrschienlich ünner Arzbischop Absalon. Dat eenzige wat wi seker över em weet, is dat sien Vader un Grootvader Kämpen ünner Waldemar I. weren un dat he sülvst Waldemar II. denen wull. Dat schreev he in dat Vörwoort vun de Gesta Danorum. Sien good Latien maakt dat wohrschienlich, dat he op en Kloosterschool in Frankriek utbillt worrn is.

Kategorie:Mann
Kategorie:Däänmark
Kategorie:Röömsch-kathoolsche Kark
Kategorie:Boren in dat 12. Johrhunnert
Kategorie:Storven in dat 13. Johrhunnert